## Návrh kúpnej zmluvy

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka

(ďalej aj ako „**Obchodný zákonník**“)

(ďalej aj ako **„Zmluva“**)

**Čl. I**

**ZMLUVNÉ STRANY**

**1.1 Kupujúci:**

Názov: Mesto Dubnica nad Váhom

Sídlo: Bratislavská 434/9, 018 41 Dubnica nad Váhom

v zastúpení: Mgr. Peter Wolf - Primátor

e-mail: msu@dubnica.eu

IČO: 00317209

DIČ: 2021339276

Bankové spojenie: VÚB a.s.

Číslo účtu v tvare IBAN: SK 0200 0000 0035 6870 7555

(ďalej aj ako **„Kupujúci“**)

a

**1.2 Predávajúci:**

Obchodné meno:

Sídlo:

Registrácia:

Zastúpený:

IČO:

IČ DPH:

DIČ:

Bankové spojenie:

Tel.:

Email:

Zástupca vo veciach technických:

(ďalej aj ako **„Predávajúci“**)

(Kupujúci a Predávajúci ďalej spolu aj ako **„Zmluvné strany“**)

**Čl. II**

**PREAMBULA**

**2.1** Východiskovým podkladom na uzatvorenie tejto Zmluvy je ponuka Predávajúceho zo dňa ..................... *(uchádzač doplní dátum),* predložená v procese verejného obstarávania s názvom: **„Modernizácia a zlepšenie technického vybavenia odborných učební v ZŠ s MŠ Centrum I. 32 – Laboratórny nábytok“.**

**Čl. III**

**PREDMET ZMLUVY**

**3.1** Predmetom Zmluvy je dodanie tovarov a to v rozsahu špecifikácie a cenovej ponuky uvedenej vo verejnom obstarávaní: .............*(uchádzač doplní názov predmetu zákazky).* (ďalej aj ako „**predmet Zmluvy**“) a prevedenie vlastníckeho práva na Kupujúceho.

**3.2** Podrobná špecifikácia predmetu Zmluvy je uvedená v Prílohe č. 1. tejto Zmluvy.

**3.3** Súčasťou dodania premetu Zmluvy je:

3.3.1 doprava do miesta umiestnenia predmetu Zmluvu stanoveného Kupujúcim, inštalácia, vrátane dodania všetkých potrebných inštalačných médií,

3.3.2 zaškolenie minimálne 2 zamestnancov Kupujúceho, resp. Základnej školy na prácu s predmetom zmluvy a to v rozsahu minimálne 5 hodín a maximálne 10 hodín,

3.3.3 dodanie technických listov/prospektov, záručných listov, a návodov na obsluhu v slovenskom jazyku, resp. českom jazyku a doklad o zaškolení v zmysle bodu 3.3.2 a ostatné doklady súvisiace s predmetom Zmluvy

3.3.4 5 dňové (5 pracovných dní) funkčné odskúšanie, t.j. „skúšobná prevádzka“ predmetu Zmluvy, ak si to predmet Zmluvy alebo niektorá jeho časť vyžaduje. ,

**3.4** Celý predmet Zmluvy musí byť certifikovaný v súlade s platnou legislatívou EU a SR

**3.5** Vlastnícke právo k predmetu Zmluvy alebo jeho časti prechádza na Kupujúceho dňom

podpísania preberacieho protokolu.

**3.6** Predávajúci vyhlasuje, že je vlastníkom dodávaného predmetu Zmluvy, resp. je plne oprávnený na predaj podľa tejto Zmluvy ako aj na prevedenie vlastníctva k predmetu Zmluvy na Kupujúceho. Predávajúci vyhlasuje, že predmet Zmluvy nie je predmetom záložného práva, neviaznu na ňom žiadne ťarchy a ani iné vecné bremená, resp. iné práva tretích osôb.

**3.7** Predávajúci sa zaväzuje zabezpečiť spätný odber, recykláciu alebo opätovné použitie obalov, ktoré sú súčasťou dodania tovarov.

**Čl. IV**

**TERMÍN A MIESTO DODANIA**

**4.1** Zmluvné strany sa dohodli, že Predávajúci dodá predmet Zmluvy na základe výzvy Kupujúceho potom ako nadobudne táto Zmluva účinnosť.

**4.2** Zmluvné strany sa dohodli, že Predávajúci najneskôr do 90 kalendárnych dní od zaslania výzvy Kupujúceho dodá celý predmet Zmluvy v rozsahu uvedenom v čl. III tejto Zmluvy, t.j. spolu so všetkými jeho súčasťami.

**4.3** Miestom umiestnenia predmetu Zmluvy je ZŠ s MŠ Centrum I 32, 018 41 Dubnica nad Váhom.

**4.4** Predávajúci je povinný umiestniť predmet Zmluvy podľa požiadaviek Kupujúceho a to v zmysle bodu 4.3 tejto Zmluvy. Za týmto účelom Predávajúci vyhlasuje, že sa oboznámi s miestom umiestnenia predmetu Zmluvy v primeranom predstihu tak, aby v čase umiestnenia predmetu Zmluvy nenastali prestoje, pričom mu Kupujúci v tejto súvislosti poskytne potrebnú súčinnosť.

**4.5** Predávajúci je povinný oznámiť Kupujúcemu najneskôr tri (3) pracovné dni pred dodaním predmetu Zmluvy alebo jeho časti presný dátum a čas dodania. Predávajúci oznámi dátum a čas dodania písomne tak, aby doručením oznámenia Kupujúcemu bola zachovaná lehota podľa predchádzajúcej vety. Ak sa zmluvné strany nedohodnú inak, predmet Zmluvy musí byť dodaný naraz s celým príslušenstvom (súčasťami).

**4.6** O priebehu umiestnenia predmetu Zmluvy Zmluvné strany vyhotovia preberací protokol, ktorý bude obsahovať identifikáciu umiestneného predmetu Zmluvy alebo jeho časti, označenie jednotlivých častí predmetu Zmluvy, ich identifikačné čísla alebo iné znaky umožňujúce jednoznačné určenie častí predmetu Zmluvy, množstvá a  identifikáciu osôb, ktoré sú zodpovedné za umiestnenie predmetu Zmluvy.

**Čl. V**

**KÚPNA CENA**

**5.1** Celková cena predmetu Zmluvy vrátane všetkých jeho súčastí podľa čl. III tejto Zmluvy je stanovená dohodou Zmluvných strán vo výške :

5.1.1 Cena bez DPH ................................... Euro

5.1.2 20 % DPH ................................... Euro

5.1.2 Celková cena s DPH ................................... Euro

**5.2** Podrobná cenová špecifikácia jednotlivých častí predmetu Zmluvy tvorí Prílohu č. 2 tejto Zmluvy.

**5.3** Kúpnacena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.

**5.4** Kúpnacena zahŕňa všetky náklady Predávajúceho potrebné na dodanie predmetu zmluvy na miesto umiestnenia v rozsahu uvedenom v čl. III tejto Zmluvy .

**5.5** Kúpnacena je nemenná počas celej doby platnosti a účinnosti tejto Zmluvy.

**Čl. VI**

**PLATOBNÉ PODMIENKY, ZAPOČÍTANIE, POSTÚPENIE**

**6.1** Zmluvné strany sa dohodli, že Kupujúci zaplatí Predávajúcemu kúpnu cenu za predmet Zmluvy na základe faktúry vystavenej Predávajúcim.

**6.2** Predávajúci je oprávnený vystaviť faktúru za dodanie predmetu Zmluvy po dodaní celého predmetu Zmluvy a po splnení nasledovných podmienok:

6.2.1 podpísaný preberací protokol o dodaní predmetu Zmluvy zo strany Kupujúceho, resp.

osoby splnomocnenej Kupujúcim na prebratie predmetu Zmluvy a

6.2.2 písomné potvrdenie Kupujúceho, že zo strany Predávajúceho boli splnené povinnosti

vyplývajúce z bodov 3.3.1 až 3.3.4 tejto Zmluvy

**6.3** Prílohou faktúry musia byť doklady, ktoré sú uvedené ako podmienka vystavenia faktúry podľa

bodu 6.2 tejto Zmluvy.

**6.4** Predávajúci je povinný vystaviť faktúru najneskôr v lehote pätnásť (15) dní odo dňa splnenia všetkých podmienok na jej vystavenie a neodkladne ju doručiť Kupujúcemu.

**6.5** Splatnosť vystavenej faktúry je šesťdesiat (60) dní od jej preukázateľného doručenia Kupujúcemu.

**6.6** DPH bude účtovaná podľa platných predpisov v čase fakturácie.

**6.7** Faktúra predložená Predávajúcim musí spĺňať náležitosti daňového dokladu a musí byť vyhotovená v súlade so zákonom č. 222/2004 Z.z. o dani z pridanej hodnoty.

**6.8** Ak faktúra nebude obsahovať náležitosti vyžadované zákonom č. 222/2004 Z.z. o dani z pridanej hodnoty alebo stanovené náležitosti nebudú uvedené správne v súlade s platnou legislatívou alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Kupujúci oprávnený faktúru vrátiť Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.

**6.9** Faktúra vystavená Predávajúcim musí obsahovať minimálne nasledovné údaje:

1. číslo Kúpnej zmluvy, pridelené verejným obstarávateľom,
2. obchodné mená Kupujúceho a Predávajúceho, adresy ich sídla, miesta podnikania, IČO, DIČ, IČ DPH,
3. poradové číslo faktúry,
4. dátum vystavenia faktúry,
5. dátum dodania predmetu plnenia,
6. dátum splatnosti faktúry podľa Zmluvy,
7. označenie peňažného ústavu a číslo účtu Predávajúceho, na ktoré má byť faktúra uhradená,
8. uvedenie položkovitého zoznamu predmetu zákazky, ktorého sa fakturácia dotýka a uvedenie sumy za každú položku,
9. názov predmetu zákazky
10. výška sumy požadovanej na zaplatenie v EUR a v členení suma v EUR bez DPH, výška DPH, suma v EUR s DPH zaokrúhlená na dve desatinné miesta,
11. odtlačok pečiatky a podpis zástupcu oprávneného konať v mene Zhotoviteľa.

Predávajúci bez predchádzajúceho písomného súhlasu Kupujúceho nie je oprávnený postúpiť, ani inak nakladať s pohľadávkami vyplývajúcimi mu z tejto Zmluvy.

**6.10** Predávajúci nie je oprávnený jednostranne si započítať akékoľvek svoje pohľadávky voči Kupujúcemu.

**Čl. VII**

**DODANIE A ODOVZDANIE PREDMETU ZMLUVY, SKÚŠOBNÁ PREVÁDZKA**

**7.1** Predmet Zmluvy alebo každá jeho súčasť musí byť dodaný ako nový a nepoužitý výrobok. Za nový výrobok sa považuje každý výrobok, ktorý ešte nemal vlastníka a má rok výroby totožný s rokom dodania alebo ktorý má rok výroby, ktorý predchádza roku dodania. Za nepoužitý výrobok sa rozumie výrobok, ktorý nebol doposiaľ použitý vo výrobnom procese alebo používaný iným spôsobom.

**7.2** Po dodaní celého predmetu Zmluvy sa uskutoční funkčné odskúšanie, t.j. „ skúšobná prevádzka“ na predmet Zmluvy, resp. jeho časť, ak si to povaha predmetu zmluvy vyžaduje, minimálne v rozsahu podľa čl. III tejto Zmluvy.

**7.3** V prípade, že sa počas funkčného odskúšania počas piatich (5) pracovných dní nasledujúcich po sebe neobjavia žiadne vady, tak sa vyhotoví písomný záznam o ukončení funkčného odskúšania, t.j. skúšobnej prevádzky. V prípade, že sa na predmete Zmluvy objavia počas skúšobnej prevádzky vady, tak sa skúšobná prevádzka predlžuje minimálne o ďalších päť (5) pracovných dní a sleduje sa nová skúšobná prevádzka v rozsahu podľa tohto bodu.

**7.4** Po úspešnom ukončení skúšobnej prevádzky Predávajúci vyhotoví protokol o prevzatí predmetu Zmluvy, ktorý bude obsahovať najmä označenie jednotlivých častí predmetu Zmluvy, ich identifikačné čísla alebo iné znaky umožňujúce jednoznačné určenie častí predmetu Zmluvy, množstvá, dátum a miesto preberania, mená a priezviská oprávnených osôb a ich podpisy.

**7.5** Nebezpečenstvo škody na predmete Zmluvy, ako aj na veciach a materiáloch, potrebných na dodanie predmetu Zmluvy znášať Predávajúci až do času písomného prevzatia predmetu Zmluvy Kupujúcim na základe protokolu o prevzatí predmetu Zmluvy bez vád.

**7.6** Predávajúci sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov.

**Čl. VIII**

**ZÁRUČNÁ DOBA A ZODPOVEDNOSŤ ZA VADY**

**8.1** Predávajúci zodpovedá za to, že predmet Zmluvy je v súlade s podmienkami tejto Zmluvy a že počas celej záručnej doby bude mať vlastnosti dohodnuté v tejto Zmluve a bude ho možné použiť na skonštruovaný účel.

**8.2** Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy Kupujúcim v zmysle dokumentov, ktoré mu Predávajúci odovzdá (záručné listy, návody, inštalačné médiá...). Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.

**8.3** Záručná doba na predmet Zmluvy je:

8.3.1. uvedená v Prílohe č. 1 – technickej špecifikácii jednotlivých dodávaných tovarov.

8.3.2. v prípade, že zo strany Kupujúceho nebola požadovaná predĺžená záručná doba, v takom

prípade platí záručná doba 24 mesiacov

8.3.3. záručná doba v zmysle bodu 8.3.1 a 8.3.2 začína plynúť dňom podpísania protokolu

o prevzatí predmetu Zmluvy bez vád a to po ukončení skúšobnej prevádzky ( ak to

vyplýva z povahy predmetu zákazky alebo niektorej jeho časti) v zmysle bodov 7.2 až

7.4.

**8.4** Zmluvné strany sa dohodli, že okrem zákonných povinností Predávajúci počas záručnej doby:

8.4.1 odstránení reklamované vady bezplatne v mieste umiestenia predmetu Zmluvy a

8.4.2 bude reagovať na reklamovanú vadu maximálne do 6 hodín od jej oznámenia a

8.4.3 nastúpi na odstránenie reklamovanej vady najneskôr do 12 hodín od nahlásenia vady Kupujúcim ( platí na pracovné dni) a

8.4.4 odstránení reklamované vady a dodá náhradné diely najneskôr do 72 hodín od nahlásenia vady Kupujúcim.

8.4.5 v prípade dlhšej opravy ( dlhšie ako 30 dní) v záručnej dobe sa Predávajúci zaväzuje dodať na dobu opravy náhradné plnenie – rovnaké zariadenie alebo ekvivalent zariadenia, ktoré je predmetom záručnej opravy

8.4.6 v prípade, že počas záručnej doby je reklamovaný tovar neopraviteľný, Predávajúci sa zaväzuje dodať Kupujúcemu rovnaké zariadenie ako je reklamovaný tovar. V prípade, že v čase uplatnenia tejto reklamácie nebude zo strany Predávajúceho možné dodať rovnaké zariadenie, Predávajúci je oprávnený, na základe písomného súhlasu Kupujúceho, dodať aj ekvivalentné zariadenie.

**8.5** Kupujúci umožní Predávajúcemu prístup do priestorov, kde sa budú vady počas záručnej doby odstraňovať.

**8.6** Kupujúci má právo zabezpečiť odstránenie vád treťou osobou na náklady Predávajúceho len v prípade vzájomnej dohody s Predávajúcim alebo ak Predávajúci neodstráni vady v termíne uvedenom v tomto článku.

**8.7** V prípade, že z charakteru vady bude vyplývať nevyhnutnosť vykonania záručnej opravy v servise, t.j. mimo miesta umiestnenia predmetu zmluvy, Predávajúci sa zaväzuje dopraviť predmet kúpy na vlastné náklady do servisu.

**Čl. IX**

**ZMLUVNÉ POKUTY A ÚROKY Z OMEŠKANIA**

**9.1** V prípade omeškania Predávajúceho s plnením predmetu zmluvy v dohodnutom termíne si môže Kupujúci uplatniť nárok na zmluvnú pokutu vo výške 0,05 % z kúpnej ceny s DPH za každý aj začatý deň omeškania.

**9.2** V prípade omeškania Predávajúceho s odstránením prípadných vád a nedorobkov zistených pri prevzatí predmetu Zmluvy alebo v prípade vád zistených počas záručnej doby si Kupujúci môže uplatniť zmluvnú pokutu vo výške 0,1 % z kúpnej ceny s DPH za každý aj začatý deň, kedy predmet Zmluvy trpel vadou.

**9.3** V prípade omeškania Kupujúceho s úhradou faktúry v dohodnutej lehote, si Predávajúci môže uplatniť úrok z omeškania vo výške 0,05 % z dlžnej sumy za každý aj začatý deň omeškania.

**9.4** V prípade nesplnenia dohodnutej špecifikácie a deklarovaných parametrov dodávky, je Predávajúci povinný zaplatiť Kupujúcemu zmluvnú pokutu vo výške 20 % z kúpnej ceny bez DPH a Kupujúci má rovnako právo odstúpiť od tejto Zmluvy.

**9.5** Zaplatením zmluvnej pokuty nie je dotknutý nárok Kupujúceho na náhradu škody v plnej výške.

**Čl. X**

**OSOBITNÉ USTANOVENIA, ODSTÚPENIE OD ZMLUVY**

**10.1** Zmluvné strany sa zaväzujú ihneď si písomne oznámiť závažné skutočnosti, ktoré nastali po podpise Zmluvy a súvisia s predmetom Zmluvy.

**10.2** Zmluvné strany sa dohodli, že ak predmet Zmluvy po ukončení skúšobnej prevádzky nebude spĺňať čo i lej jeden z technických parametrov uvedený v Prílohe č. 1 tejto Zmluvy je Kupujúci oprávnený neprevziať predmet Zmluvy ako celok a Predávajúci je povinný odstrániť všetky nedostatky predmety Zmluvy ihneď.

**10.3** Predávajúci berie na vedomie, že časť finančných prostriedkov na zaplatenie kúpnej ceny bude poskytnutá z verejných zdrojov (najmä Európskej únie a štátneho rozpočtu Slovenskej republiky) a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa Predávajúci zaväzuje dodržiavať všetky všeobecne záväzné právne predpisy platné na území Slovenskej republiky, ako aj inštrukcie Kupujúceho, ktoré mu budú v tejto súvislosti dané a súčasne sa zaväzuje bezodkladne, najneskôr do dvoch (2) pracovných dní, poskytnúť Kupujúcemu alebo kontrolným orgánom všetku vyžiadanú súčinnosť. Predávajúci je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej medzi riadiacim orgánom a Kupujúcim a poskytnúť všetku potrebnú súčinnosť, oprávnenými osoby sú najmä:

10.3.1 riadiaci orgán a ním poverené osoby;

10.3.2 Útvar následnej finančnej kontroly a nimi poverené osoby;

10.3.3 Najvyšší kontrolný úrad SR, Vládny audit a ním poverené osoby;

10.3.4 Orgán auditu, jeho spolupracujúce orgány a nimi poverené osoby;

10.3.5 Splnomocnení zástupcovia Európskej Komisie a Európskeho dvora audítorov.

**10.4** Predávajúci je oprávnený od tejto Zmluvy odstúpiť v prípade, že sa počas skúšobnej prevádzky na predmete Zmluvy objavia vady v takom rozsahu, že skúšobná prevádzka bude trvať viac ako tridsať (30) dní. V prípade odstúpenia od Zmluvy podľa tohto bodu je Predávajúci povinný odstrániť predmet Zmluvy na vlastné náklady.

**10.5** Okrem zákonných podmienok pre odstúpenie od tejto Zmluvy je Kupujúci oprávnený odstúpiť od tejto Zmluvy aj v prípade podstatného porušenia tejto Zmluvy zo strany Predávajúceho, Zmluvné strany považujú v tejto súvislosti za podstatné porušenie Zmluvy najmä, ak Predávajúci:

10.5.1 bude meškať s termínom dodania predmetu kúpy, resp. hociktorej povinnosti podľa tejto Zmluvy o viac ako desať (10) kalendárnych dní,

10.5.2 bez predchádzajúceho súhlasu Kupujúceho prevedie všetky, alebo niektoré práva a záväzky vyplývajúce z tejto Zmluvy na tretie osoby,

10.5.3 poruší akúkoľvek povinnosť vyplývajúcu z ustanovení tejto Zmluvy,

10.5.4 nedodá Kupujúcemu ktorýkoľvek doklad uvedený v čl. III tejto Zmluvy.

**10.6** Predávajúci má právo odstúpiť od tejto Zmluvy v prípade, ak bude Kupujúci v omeškaní s platením faktúry podľa tejto Zmluvy o viac ako 60 dní.

**10.7** Odstúpenie od Zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po skončení tejto Zmluvy.

**Čl. XI**

**VYSPORIADANIE FINANČNÝCH VZŤAHOV ZA OSOBITNÝCH PODMIENOK**

**11.1** S ohľadom na skutočnosť, že kúpna cena bude financovaná najmä z nenávratného finančného príspevku poskytnutého Európskou úniou a Štátnym rozpočtom SR, Predávajúci berie na vedomie, že môže prísť k situácii, kedy bude Kupujúci povinný vrátiť nenávratný finančný príspevok na základe výzvy poskytovateľa príspevku (napr. Riadiaci orgán ) alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných príspevkov.

**11.2** V prípade, že Kupujúci bude povinný vrátiť nenávratný finančný príspevok z dôvodu pochybenia Predávajúceho, tak sa Predávajúci zaväzuje v zmysle § 534 zákona č. 40/1964 Zb. Občianskeho zákonníka, že splní takúto povinnosť za Kupujúceho alebo v prípade, ak Kupujúci sám uhradí tieto záväzky, tak Predávajúci zaplatí Kupujúcemu sumu vo výške takto uhradených finančných prostriedkov a to v lehote tridsať (30) dní odo dňa doručenia písomnej výzvy Kupujúceho na takéto plnenie.

**11.3** Záväzok plniť za Kupujúceho alebo nahradiť Kupujúcemu plnenie podľa tohto článku Zmluvy trvajú bez časového obmedzenia.

**Čl. XII**

**DORUČOVANIE**

**12.1** Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom. V prípade e-mailovej komunikácie je zmluvná strana povinná najneskôr do troch (3) dní zaslať písomný prejav vôle, ktorý potvrdzuje e-mailovú komunikáciu.

**12.2** Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.

**12.3** V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.

**12.4** V prípade doručovania faktúry je nutné, ak nebola faktúra doručená z akéhokoľvek dôvodu, aby sa doručovanie opakovalo aspoň jedenkrát, aby mohla byť faktúra považovaná za doručenú podľa predchádzajúceho bodu.

**Čl. XIII**

**ZÁVEREČNÉ USTANOVENIA**

**13.1** Pokiaľ nie je v Zmluve dohodnuté inak, riadia sa právne vzťahy z nej vyplývajúce príslušnými ustanoveniami zákona č. 513/1991 Zb. Obchodného zákonníka a súvisiacimi právnymi predpismi platnými v Slovenskej republike.

**13.2** Zmluva nadobúda platnosť dňom jej podpisu zmluvnými stranami a účinnosť nadobudne až po kumulatívnom splnení:

14.2.1 odkladacej podmienky, ktorou je schválenie procesu obstarávania, ktorého výsledkom je táto Zmluva, bez výhrad poskytovateľom nenávratného finančného príspevku, pričom uvedený orgán musí o schválení procesu obstarávania vydať písomné potvrdenie, ktorým schvaľuje proces obstarávania,

**13.3** Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté Kritériá ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.

**13.4** Neoddeliteľnou súčasťou Zmluvy sú:

13.4.1 Príloha č. 1 - Podrobná špecifikácia predmetu zmluvy (príloha relevantná v čase nadobudnutia platnosti zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci obstarávania),

13.4.2 Príloha č. 2 – Cenová kalkulácia predmetu zmluvy v listinnej podobe (príloha relevantná v čase nadobudnutia platnosti zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci obstarávania),

13.4.3 Príloha č. 3 – Zoznam subdodávateľov ( príloha relevantná v čase nadobudnutia platnosti zmluvy)

**13.5** Táto Zmluva je vyhotovená v štyroch (4) rovnopisoch, z ktorých každá Zmluvná strana dostane dva (2) rovnopisy.

**13.6** Zmluvné strany vyhlasujú, že si túto Zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad Zmluvu pri plnom vedomí podpisujú.

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

Príloha č. 1 Zmluvy

**Podrobná špecifikácia predmetu zmluvy**

*(Uchádzač/Predávajúci je povinný uviesť opis predmetu plnenia zákazky, teda predloží opis tovarov, ktoré má v záujme dodávať avšak, ktoré musia zároveň spĺňať požadované technické parametre určené verejným obstarávateľom v časti Opis predmetu zákazky.)*

*v opise uvedie Uchádzač/Predávajúci obchodné názov ponúkaného zariadenia, resp. vybavenia, resp. typového označenie k jednotlivým častiam predmetu zákazky.)*

|  |  |  |  |
| --- | --- | --- | --- |
| **Odborná učebňa Biochémie - viac Biológia = 16 žiakov + 1 učiteľ** |  | **Počet na 1 učebňu** | **Návrh špecifikácie** |
| Mobilné laboratórne pracovisko učiteľa | ks | 1 | Názov výrobcu:  Typové označenie výrobku:  Špecifikácia technických parametrov *( musí byť v súlade s požadovanými technickými parametrami uvedenými v Opise predmetu zákazky. Uchádzač tu uvedie presnú špecifikáciu)*  Dĺžka trvania záručnej doby *( musí byť v súlade s požiadavkou verejného obstarávateľa uvedenou v Opise predmetu zákazky):* |
| Bezpečnostná skriňa na chemikálie | ks | 1 | Názov výrobcu:  Typové označenie výrobku:  Špecifikácia technických parametrov *( musí byť v súlade s požadovanými technickými parametrami uvedenými v Opise predmetu zákazky. Uchádzač tu uvedie presnú špecifikáciu)*  Dĺžka trvania záručnej doby *( musí byť v súlade s požiadavkou verejného obstarávateľa uvedenou v Opise predmetu zákazky):* |
| mobilné laboratórne pracovisko žiaka | ks | 8 | Názov výrobcu:  Typové označenie výrobku:  Špecifikácia technických parametrov *( musí byť v súlade s požadovanými technickými parametrami uvedenými v Opise predmetu zákazky. Uchádzač tu uvedie presnú špecifikáciu)*  Dĺžka trvania záručnej doby *( musí byť v súlade s požiadavkou verejného obstarávateľa uvedenou v Opise predmetu zákazky):* |
| Laboratórna skriňa na učebné pomôcky - biochémia | ks | 2 | Názov výrobcu:  Typové označenie výrobku:  Špecifikácia technických parametrov *( musí byť v súlade s požadovanými technickými parametrami uvedenými v Opise predmetu zákazky. Uchádzač tu uvedie presnú špecifikáciu)*  Dĺžka trvania záručnej doby *( musí byť v súlade s požiadavkou verejného obstarávateľa uvedenou v Opise predmetu zákazky):* |

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

**Príloha č. 2 Zmluvy**

**Cenová kalkulácia predmetu zmluvy**

Zákazka: Modernizácia a zlepšenie technického vybavenia odborných učební v ZŠ s MŠ Centrum I. 32 - Laboratórny nábytok

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Názov tovaru** | **MJ** | **Počet ks/sád** | **Cena za 1 ks bez DPH** | **DPH**  **20 %** | **Celková cena bez DPH** | **Celková cena s DPH** |
| 1. | Mobilné laboratórne pracovisko učiteľa | ks | 1 |  |  |  |  |
| 2. | Bezpečnostná skriňa na chemikálie | ks | 1 |  |  |  |  |
| 3. | Mobilné laboratórne pracovisko žiaka | ks | 8 |  |  |  |  |
| 4. | Laboratórna skriňa na učebné pomôcky - biochémia | ks | 2 |  |  |  |  |
|  | **CELKOVÁ CENA** |  | **-** | **-** |  |  |  |

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

**Príloha č. 3 Zmluvy**

**Zoznam subdodávateľov**

*(Zoznam subdodávateľov s uvedením podielu zákazky (vyjadrený v percentuálnych aj absolútnych hodnotách), ktorý má uchádzač v úmysle zadať subdodávateľom, navrhovaných subdodávateľov a predmety subdodávok. Navrhovaný subdodávatelia musia spĺňať podmienky účasti týkajúce sa osobného postavenia a je potrebné aby u nich neexistovali dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.)*

v ..........................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho